福安話
福安話是閩東語北部其蜀種代表方言，屬閩東語北片。使其儂主要着福建省閩東寧德其福安市。福安話是北片其代表方言，共其他北片方言差𣍐去遠，有其儂也將囫圇隻北片方言都掏統稱號𡅏“福安話”。

福安舊底是寧德地區其文化中心。清朝末年，出現蜀本專門介紹福安話音韻其韻書，名字號𡅏《安腔八音》。

共福州話其區別
相對福州話來講，福安話裡勢保留相當価其古代閩東語其特色。福安話也受北部吳語其影響，發生蜀部份其變化。
福安話比福州話多2芘聲母： [j]共[w]。敆《安腔八音》裡勢，茲兩芘聲母乞稱做“如母”共“無母”。
福州話其[s]敆福安話裡勢都是讀[θ]。

語言
閩東